b'\n_START_ARTICLE_\nAerom\xc3\xb8llen\n_START_PARAGRAPH_\nAerom\xc3\xb8llen var en vindm\xc3\xb8lle, der blev opf\xc3\xb8rt i 1942 af FLSmidth for Bogense El-v\xc3\xa6rk p\xc3\xa5 Bogense Havn. Den blev indviet 21. januar 1943 og leverede j\xc3\xa6vnstr\xc3\xb8m. Det var den f\xc3\xb8rste vindm\xc3\xb8lle i Danmark, der udelukkende var beregnet p\xc3\xa5 produktion af elektricitet._NEWLINE_M\xc3\xb8llen havde tre vinger med en rotordiameter p\xc3\xa5 23 meter og som noget helt nyt anbragt p\xc3\xa5 et knap 30 meter h\xc3\xb8jt betont\xc3\xa5rn. I 1944 producerede den ca. 103 MWh og kunne h\xc3\xb8res i hele byen._NEWLINE_Der var 29 m\xc3\xb8ller af typen i Danmark, men kun fire var s\xc3\xa5 store som den i Bogense. De 25 andre havde kun to vinger og et vingefang p\xc3\xa5 17 meter. Aerom\xc3\xb8llen var ustabil. I 1953 overgik byens el-v\xc3\xa6rk til vekselstr\xc3\xb8m hvorefter Aerom\xc3\xb8llen blev taget ud af drift og vingerne afmonteret._NEWLINE_I 1972 blev den privatejet og har siden st\xc3\xa5et uvirksom hen. M\xc3\xb8llen bruges i dag som klatre- og rappellingt\xc3\xa5rn for byens s\xc3\xb8spejdere.'